CELEX: 32022D0736
Language: sk
Date: 2022-05-11 00:00:00
Title: Vykonávacie rozhodnutie Komisie (EÚ) 2022/736 z 11. mája 2022, ktorým sa menia rozhodnutia 2007/305/ES, 2007/306/ES a 2007/307/ES, pokiaľ ide o obdobie tolerancie stopových množstiev hybridnej repky olejnej Ms1xRf1 (ACS-BNØØ4-7xACS-BNØØ1-4), hybridnej repky olejnej Ms1xRf2 (ACS-BNØØ4-7xACS-BNØØ2-5) a repky olejnej Topas 19/2 (ACS-BNØØ7-1) a z nich získaných výrobkov [oznámené pod číslom C(2022) 3009] (Iba nemecké znenie je autentické) (Text s významom pre EHP)

13.5.2022   
               
               
                  SK
               
               
                  Úradný vestník Európskej únie
               
               
                  L 136/108
               
            
         VYKONÁVACIE ROZHODNUTIE KOMISIE (EÚ) 2022/736
         z 11. mája 2022,
         ktorým sa menia rozhodnutia 2007/305/ES, 2007/306/ES a 2007/307/ES, pokiaľ ide o obdobie tolerancie stopových množstiev hybridnej repky olejnej Ms1xRf1 (ACS-BNØØ4-7xACS-BNØØ1-4), hybridnej repky olejnej Ms1xRf2 (ACS-BNØØ4-7xACS-BNØØ2-5) a repky olejnej Topas 19/2 (ACS-BNØØ7-1) a z nich získaných výrobkov
         
            
               [oznámené pod číslom C(2022) 3009]
            
         
         (Iba nemecké znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (1), a najmä na jeho článok 8 ods. 6 a článok 20 ods. 6,
         keďže:
         
                     (1)
                  
                  
                     V rozhodnutiach Komisie 2007/305/ES (2), 2007/306/ES (3) a 2007/307/ES (4) sú stanovené pravidlá týkajúce sa stiahnutia hybridnej repky olejnej Ms1xRf1 (ACS-BNØØ4-7xACS-BNØØ1-4), hybridnej repky olejnej Ms1xRf2 (ACS-BNØØ4-7xACS-BNØØ2-5) a repky olejnej Topas 19/2 (ACS-BNØØ7-1) a z nich získaných výrobkov z trhu (ďalej len „GM materiál“). Uvedené rozhodnutia sa prijali po tom, ako držiteľ povolenia – spoločnosť Bayer CropScience AG – oznámila Komisii, že neplánuje predložiť žiadosť o obnovenie povolenia uvedeného GM materiálu v súlade s článkom 8 ods. 4 prvým pododsekom, článkom 11, článkom 20 ods. 4 a článkom 23 nariadenia (ES) č. 1829/2003.
                  
               
                     (2)
                  
                  
                     Vo všetkých troch rozhodnutiach bolo stanovené počiatočné prechodné obdobie piatich rokov, počas ktorého sa potraviny a krmivá, ktoré obsahovali tento GM materiál, boli z neho zložené alebo vyrobené, mohli uvádzať na trh za predpokladu, že tento materiál sa v nich vyskytoval v pomere najviac 0,9 % a jeho prítomnosť bola náhodná alebo z technického hľadiska nevyhnutná. Účelom uvedeného prechodného obdobia bolo zohľadniť skutočnosť, že v potravinovom a krmivovom reťazci mohli byť niekedy prítomné stopové množstvá tohto GM materiálu aj po tom, čo spoločnosť Bayer CropScience AG zastavila predaj semien získaných z týchto geneticky modifikovaných organizmov, a aj napriek tomu, že boli prijaté všetky opatrenia s cieľom predísť prítomnosti tohto GM materiálu.
                  
               
                     (3)
                  
                  
                     V rozhodnutiach 2007/305/ES, 2007/306/ES a 2007/307/ES sa tiež stanovil súbor opatrení, ktoré musela spoločnosť Bayer CropScience AG prijať, aby zaručila účinné stiahnutie tohto GM materiálu z trhu, a takisto sa v nich stanovili oznamovacie povinnosti pre adresáta.
                  
               
                     (4)
                  
                  
                     Napriek opatreniam, ktoré spoločnosť Bayer CropScience AG prijala s cieľom predísť prítomnosti geneticky modifikovaných organizmov v súlade s rozhodnutiami 2007/305/ES, 2007/306/ES a 2007/307/ES, sa zistili ich stopové množstvá v komoditách repky olejnej. Vykonávacím rozhodnutím Komisie 2012/69/EÚ (5) sa zmenili všetky tri rozhodnutia s cieľom predĺžiť prechodné obdobie do 31. decembra 2016 a tolerovaná prítomnosť GM materiálu v potravinách a krmivách sa znížila na 0,1 hm %. Uvedené tri rozhodnutia boli ďalej zmenené vykonávacím rozhodnutím Komisie (EÚ) 2016/2268 (6) s cieľom predĺžiť prechodné obdobie do 31. decembra 2019 a následne vykonávacím rozhodnutím Komisie (EÚ) 2019/1562 (7) s cieľom predĺžiť prechodné obdobie do 31. decembra 2022.
                  
               
                     (5)
                  
                  
                     Okrem toho sa vykonávacím rozhodnutím Komisie (EÚ) 2019/1117 (8) zmenili rozhodnutia 2007/305/ES, 2007/306/ES a 2007/307/ES, pokiaľ ide o adresáta rozhodnutí, a to z Bayer CropScience AG na BASF SE.
                  
               
                     (6)
                  
                  
                     Spoločnosť BASF Belgian Coordination Center CommV, pobočka spoločnosti BASF SE, v októbri 2021 oznámila, že napriek prijatým opatreniam boli v posledných rokoch aj naďalej zistené stopové množstvá v komoditách repky olejnej, hoci sa tieto množstvá stále znižujú. Túto pretrvávajúcu prítomnosť stopových množstiev možno vysvetliť biológiou repky olejnej, keďže semená môžu byť v dormancii počas dlhých období, ako aj hospodárskymi postupmi použitými pri zbere semien, ktoré mohli spôsobiť ich náhodné uvoľnenie v miere, ktorá sa v čase prijímania rozhodnutí 2007/305/ES, 2007/306/ES a 2007/307/ES a vykonávacích rozhodnutí 2012/69/EÚ, (EÚ) 2016/2268 a (EÚ) 2019/1562 dala len ťažko odhadnúť.
                  
               
                     (7)
                  
                  
                     Za týchto okolností je vhodné predĺžiť prechodné obdobie do 31. decembra 2025, a umožniť tak ďalšie znižovanie stopových množstiev repky olejnej Ms1xRf1, Ms1xRf2 a Topas 19/2 v potravinovom a krmivovom reťazci.
                  
               
                     (8)
                  
                  
                     S cieľom ďalej prispieť k odstráneniu GM materiálu je tiež vhodné, aby spoločnosť BASF SE aj naďalej realizovala interný program vyžadovaný v súlade s rozhodnutiami 2007/305/ES, 2007/306/ES a 2007/307/ES a zbierala údaje o prítomnosti takého materiálu v komoditách repky olejnej dovážaných do Únie z Kanady – jedinej krajiny, v ktorej sa tieto geneticky modifikované druhy repky olejnej Ms1xRf1, Ms1xRf2 a Topas 19/2 pestovali na komerčné účely. Spoločnosť BASF SE by mala Komisii podať o oboch týchto aspektoch správu do 1. januára 2025.
                  
               
                     (9)
                  
                  
                     Spoločnosť BASF SE by mala naďalej zaručiť nepretržitú dostupnosť certifikovaných referenčných materiálov, aby sa kontrolným laboratóriám umožnilo v stanovenom prechodnom období vykonávať ich analýzy.
                  
               
                     (10)
                  
                  
                     Rozhodnutia 2007/305/ES, 2007/306/ES a 2007/307/ES by sa preto mali zodpovedajúcim spôsobom zmeniť.
                  
               
                     (11)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Zmeny rozhodnutia 2007/305/ES
            Rozhodnutie 2007/305/ES sa mení takto:
            
                        1.
                     
                     
                        V článku 1 sa druhý odsek nahrádza takto:
                        „Adresát do 1. januára 2025 predloží Komisii správu o realizácii tohto programu a o prítomnosti týchto geneticky modifikovaných organizmov v zásielkach repky olejnej z Kanady do Únie.“
                     
                  
                        2.
                     
                     
                        V článku 2 sa odsek 1 nahrádza takto:
                        
                           „1.   Prítomnosť materiálu, ktorý obsahuje repku olejnú ACS-BNØØ4-7, ACS-BNØØ1-4 a hybridnú kombináciu repky olejnej ACS-BNØØ4-7xACS-BNØØ1-4, pozostáva z nich alebo je z nich získaný, v potravinách alebo krmivových výrobkoch oznámených podľa článku 8 ods. 1 písm. a) a článku 20 ods. 1 písm. a) nariadenia (ES) č. 1829/2003 sa toleruje do 31. decembra 2025 za predpokladu, že táto prítomnosť je:
                           
                                       a)
                                    
                                    
                                       náhodná alebo z technického hľadiska nevyhnutná a
                                    
                                 
                                       b)
                                    
                                    
                                       v pomere najviac 0,1 hm. %.“
                                    
                                 
                     
                  
         
            Článok 2
            Zmeny rozhodnutia 2007/306/ES
            Rozhodnutie 2007/306/ES sa mení takto:
            
                        1.
                     
                     
                        V článku 1 sa druhý odsek nahrádza takto:
                        „Adresát do 1. januára 2025 predloží Komisii správu o realizácii tohto programu a o prítomnosti týchto geneticky modifikovaných organizmov v zásielkach repky olejnej z Kanady do Únie.“
                     
                  
                        2.
                     
                     
                        V článku 2 sa odsek 1 nahrádza takto:
                        
                           „1.   Prítomnosť materiálu, ktorý obsahuje repku olejnú ACS-BNØØ4-7, ACS-BNØØ2-5 a hybridnú kombináciu repky olejnej ACS-BNØØ4-7xACS-BNØØ2-5, pozostáva z nich alebo je z nich získaný, v potravinách alebo krmivových výrobkoch oznámených podľa článku 8 ods. 1 písm. a) a článku 20 ods. 1 písm. a) nariadenia (ES) č. 1829/2003 sa toleruje do 31. decembra 2025 za predpokladu, že táto prítomnosť je:
                           
                                       a)
                                    
                                    
                                       náhodná alebo z technického hľadiska nevyhnutná a
                                    
                                 
                                       b)
                                    
                                    
                                       v pomere najviac 0,1 hm. %.“
                                    
                                 
                     
                  
         
            Článok 3
            Zmena rozhodnutia 2007/307/ES
            V článku 1 rozhodnutia 2007/307/ES sa odseky 1 a 2 nahrádzajú takto:
            
               
                  „1.   Adresát realizuje interný program s cieľom zabezpečiť účinné stiahnutie repky olejnej ACS- BNØØ7-1 z trhu, a to v šľachtení a osivárstve a zhromažďuje údaje o prítomnosti tohto geneticky modifikovaného organizmu v zásielkach repky olejnej z Kanady do Únie.
                  Adresát do 1. januára 2025 predloží Komisii správu o realizácii tohto programu a o prítomnosti týchto geneticky modifikovaných organizmov v zásielkach repky olejnej z Kanady do Únie.
               
               
                  2.   Prítomnosť materiálu, ktorý obsahuje repku olejnú ACS- BNØØ7-1, pozostáva z nej alebo je z nej získaný, v potravinách alebo krmivových výrobkoch oznámených podľa článku 8 ods. 1 písm. a) a článku 20 ods. 1 písm. a) nariadenia (ES) č. 1829/2003 sa toleruje do 31. decembra 2025 za predpokladu, že táto prítomnosť je:
                  
                              a)
                           
                           
                              náhodná alebo z technického hľadiska nevyhnutná a
                           
                        
                              b)
                           
                           
                              v pomere najviac 0,1 hm. %.“
                           
                        
            
         
         
            Článok 4
            Zmena zápisov v registri Spoločenstva pre geneticky modifikované potraviny a krmivá
            Komisia upraví položky registra Spoločenstva pre geneticky modifikované potraviny a krmivá stanoveného článkom 28 nariadenia (ES) č. 1829/2003, pokiaľ ide o repku olejnú ACS-BNØØ4-7, ACS-BNØØ1-4 a hybridnú kombináciu repky olejnej ACS-BNØØ4-7xACS-BNØØ1-4, repku olejnú ACS-BNØØ4-7, ACS-BNØØ2-5 a hybridnú kombináciu repky olejnej ACS-BNØØ4-7xACS-BNØØ2-5 a repku olejnú ACS-BNØØ7-1, tak, aby sa zohľadnilo toto rozhodnutie.
         
         
            Článok 5
            Adresát
            Toto rozhodnutie je určené spoločnosti BASF SE, Carl-Bosch-Str. 38, 67063 Ludwigshafen, Nemecko.
         
         
            V Bruseli 11. mája 2022
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. EÚ L 268, 18.10.2003, s. 1.
         
            (2)  Rozhodnutie Komisie 2007/305/ES z 25. apríla 2007 o stiahnutí hybridnej repky olejnej Ms1xRf1 (ACS-BNØØ4-7xACS-BNØØ1-4) a z nej získaných výrobkov z trhu (Ú. v. EÚ L 117, 5.5.2007, s. 17).
         
            (3)  Rozhodnutie Komisie 2007/306/ES z 25. apríla 2007 o stiahnutí hybridnej repky olejnej Ms1xRf2 (ACS-BNØØ4-7xACS-BNØØ2-5) a z nej získaných výrobkov z trhu (Ú. v. EÚ L 117, 5.5.2007, s. 20).
         
            (4)  Rozhodnutie Komisie 2007/307/ES z 25. apríla 2007 o stiahnutí repky olejnej Topas 19/2 (ACS-BNØØ7-1) a z nej získaných výrobkov z trhu (Ú. v. EÚ L 117, 5.5.2007, s. 23).
         
            (5)  Vykonávacie rozhodnutie Komisie 2012/69/EÚ z 3. februára 2012, ktorým sa menia a dopĺňajú rozhodnutia 2007/305/ES, 2007/306/ES a 2007/307/ES, pokiaľ ide o obdobie tolerancie stopových množstiev hybridnej repky olejnej Ms1xRf1 (ACS-BNØØ4-7xACS-BNØØ1-4), hybridnej repky olejnej Ms1xRf2 (ACS-BNØØ4-7xACS-BNØØ2-5) a repky olejnej Topas 19/2 (ACS-BNØØ7-1) a z nich získaných výrobkov (Ú. v. EÚ L 34, 7.2.2012, s. 12).
         
            (6)  Vykonávacie rozhodnutie Komisie (EÚ) 2016/2268 zo 14. decembra 2016, ktorým sa menia rozhodnutia 2007/305/ES, 2007/306/ES a 2007/307/ES, pokiaľ ide o obdobie tolerancie stopových množstiev hybridnej repky olejnej Ms1×Rf1 (ACS-BNØØ4-7×ACS-BNØØ1-4), hybridnej repky olejnej Ms1×Rf2 (ACS-BNØØ4-7×ACS-BNØØ2-5) a repky olejnej Topas 19/2 (ACS-BNØØ7-1) a z nich získaných výrobkov (Ú. v. EÚ L 342, 16.12.2016, s. 34
            ).
         
         
            (7)  Vykonávacie rozhodnutie Komisie (EÚ) 2019/1562 zo 16. septembra 2019, ktorým sa menia rozhodnutia 2007/305/ES, 2007/306/ES a 2007/307/ES, pokiaľ ide o obdobie tolerancie stopových množstiev hybridnej repky olejnej Ms1×Rf1 (ACS-BNØØ4-7×ACS-BNØØ1-4), hybridnej repky olejnej Ms1×Rf2 (ACS-BNØØ4-7×ACS-BNØØ2-5) a repky olejnej Topas 19/2 (ACS-BNØØ7-1) a z nich získaných výrobkov (Ú. v. EÚ L 240, 18.9.2019, s. 13).
         
            (8)  Vykonávacie rozhodnutie Komisie (EÚ) 2019/1117 z 24. júna 2019, ktorým sa menia rozhodnutia 2007/305/ES, 2007/306/ES a 2007/307/ES, pokiaľ ide o zmenu adresáta rozhodnutí (Ú. v. EÚ L 176, 1.7.2019, s. 59).